|  |
| --- |
| **Criteria 7 : Facilities and Infrastructure** |
| **Req-7.1** | **:** | The physical resources to deliver the curriculum, including equipment, material, and information technology, are shown to be sufficient. |
| **ผู้รับผิดชอบ Criteria** | **:** | อรทัย เป็งนวล / จีรพรรณ จันทราศัพท์ / บรรพต โตสิตารัตน์ ธันวดี กรีฑาเวทย์ / สุระศักดิ์ อาษา  |
| **หน่วยงาน** | **:** | กองกายภาพและสิ่งแวดล้อม / กองเทคโนโลยีดิจิทัล / สำนักบริหารและพัฒนาวิชาการ |

**ผลการดำเนินงาน :**

**อาคารสถานที่ที่ใช้ในการเรียนการสอนและการฝึกปฏิบัติ**

มหาวิทยาลัยมีการจัดพื้นที่ใช้สำหรับการเรียนการสอนทั้งสิ้น 3 พื้นที่ คือ จังหวัดเชียงใหม่ จังหวัดแพร่ และจังหวัดชุมพร ภายใต้ยุทธศาสตร์ 100 ปีของมหาวิทยาลัยที่มุ่งเน้นการเป็นมหาวิทยาลัยสีเขียวของประเทศ ทั้งในด้านกายภาพ โครงสร้างพื้นฐาน การจัดการเรียนการสอน การวิจัยและนวัตกรรม ซึ่งมีการวางแผนยุทธศาสตร์ในการบริหารจัดการ การพัฒนากายภาพและสิ่งแวดล้อม โครงสร้างพื้นฐานและระบบสาธารณูปโภคที่มีประสิทธิภาพ เป็นมิตรกับสิ่งแวดล้อม และปรับทัศนียภาพภายในมหาวิทยาลัยให้มีความสวยงามตลอดทั้งปี มหาวิทยาลัยได้วางแผนและปรับปรุงอาคารเพื่อรองรับการเรียนการสอนภายใต้การเป็นมหาวิทยาลัยกลุ่มที่ 2 ให้มีความเพียงพอ พร้อมใช้ตามความต้องการจำเป็นของการเรียนการสอนและการฝึกปฏิบัติ โดยการวิเคราะห์ข้อมูลทั้งทางด้านพื้นที่ของมหาวิทยาลัย การใช้ประโยชน์ของที่ดิน การวิเคราะห์อาคารและการใช้ประโยชน์อาคาร
การวิเคราะห์พื้นที่โล่งว่าง รวมถึงวิเคราะห์ระบบสัญจรภายในมหาวิทยาลัยภายใต้การดำเนินงานตาม[ผังแม่บทของมหาวิทยาลัยปี 2564](https://drive.google.com/file/d/1KRiq5BAHB7ibtSLqAaF0aRgd-BJsi9Np/view?usp=drivesdk)

มีการมอบหมายให้เจ้าหน้าที่ดำเนินการสำรวจตรวจสอบความพร้อมของห้องเรียน โสตทัศนูปกรณ์ สื่อการเรียนการสอนในทุกห้องเรียนให้พร้อมต่อการจัดการเรียนการสอนอยู่เสมอ โดยเฉพาะก่อนเปิดภาคการศึกษา อีกทั้งมีการตรวจสอบวัสดุ อุปกรณ์ โสตทัศนูปกรณ์ สิ่งสนับสนุนการเรียนการสอน ประจำห้องเรียน และระบบสาธารณูปโภคพื้นฐานประจำอาคารเรียน ได้แก่ ไฟฟ้า แสงสว่าง ลิฟท์ อุปกรณ์ไฟฟ้าอื่น ๆ ภายในอาคาร/ห้องเรียน ระบบประปาและสุขาภิบาล ตลอดจนระบบแสงสว่างโดยรอบอาคาร เป็นประจำ หากพบรายการชำรุดเสียหาย จะมีการเข้าตรวจสอบและทำการแก้ไขซ่อมแซมเบื้องต้นให้สามารถใช้งานได้ตามปกติ ทั้งนี้หากไม่สามารถแก้ไขได้ จะดำเนินการขออนุมัติงบประมาณในการจัดซื้อทดแทน

มหาวิทยาลัย (จังหวัดเชียงใหม่) มี[พื้นที่สำหรับจัดการเรียนการสอน 167.33 ไร่ (ร้อยละ 21.55) และพื้นที่ด้านการเกษตรหรือไร่ฝึกปฏิบัติ 179.80 ไร่ (ร้อยละ 23.16)](https://drive.google.com/file/d/1KRiq5BAHB7ibtSLqAaF0aRgd-BJsi9Np/view?usp=drivesdk) มีแหล่งฝึกปฏิบัติการ
ด้านการเกษตรที่ตอบสนองต่อพันธกิจทุก ๆ ด้านของมหาวิทยาลัย ณ จังหวัดเชียงใหม่มี 4 แห่งคือ
ไร่ฝึกวัดวิเวก โครงการพระราชดำริบ้านโปง ฟาร์มมหาวิทยาลัย และศูนย์พัฒนาโครงการหลวง อีกทั้งในส่วนของมหาวิทยาลัยแม่โจ้-แพร่ฯ จังหวัดแพร่ มีพื้นที่สำหรับจัดการเรียนการสอนและพื้นที่ทั้งหมด 2,352 ไร่ และมี[แหล่งฝึกปฏิบัติการฯ](https://erp.mju.ac.th/openFile.aspx?id=NTIwNzQx&method=inline) จำนวน 15 แห่ง คือ ฟาร์ม 5 แห่ง โรงเรือนเลี้ยงสัตว์ 5 หลัง ศูนย์ต่าง ๆ และฐานเรียนรู้ด้านการเกษตรและเทคโนโลยี 5 แห่ง และมหาวิทยาลัยแม่โจ้-ชุมพร จังหวัดชุมพร มีพื้นที่สำหรับจัดการเรียนการสอนและพื้นที่ทั้งหมด 2,005-3-45 ไร่ มี[แหล่งฝึกปฏิบัติการฯ](https://erp.mju.ac.th/openFile.aspx?id=NTIwNzUy&method=inline) จำนวน 14 แห่ง คือ พิพิธภัณฑ์ 2 แห่ง ฟาร์มละแม 1 แห่ง พื้นที่โครงการและอาคารปฏิบัติการ 8 แห่ง และแปลงวิจัย 3 แห่ง

**ห้องเรียน วัสดุ อุปกรณ์ ที่ใช้ในการเรียนการสอนและการปฏิบัติ**

มหาวิทยาลัยมีห้องเรียนและห้องปฏิบัติการ รวมทั้งหมด จำนวน 608 ห้องเรียน ตามมาตรฐานห้องเรียนและมาตรฐานห้องปฏิบัติการ ดังนี้

|  |  |  |  |  |
| --- | --- | --- | --- | --- |
| **ลักษณะห้อง/พื้นที่ที่ใช้ในการเรียนการสอน****โดยทุกห้องมีวัสดุอุปกรณ์จำเป็นต่อการเรียนการสอน** | **เชียงใหม่** | **แพร่** | **ชุมพร** | **รวม** |
| **ส่วนกลาง** | **คณะ** | **รวม** |
| ห้องบรรยาย | 33 | 193 | 226 | 28 | 16 | 270 |
| ห้องปฏิบัติการ | 15ห้องปฏิบัติการคอมพิวเตอร์ 6 ห้องปฏิบัติการวิทยาศาสตร์ 9 | 151 | 166 | 25 | 7 | 198 |
| คณะผลิตกรรมการเกษตร ข้อมูลไม่ได้แยกห้องบรรยายและปฏิบัติการ | - | 140 | - | - | - | 140 |
| **รวม** | **48** | **484** | **532** | **53** | **23** | **608** |

โดยทุกห้องเรียน มหาวิทยาลัยได้จัดหาโสตทัศนูปกรณ์ ที่จำเป็นครบถ้วนในการจัดการเรียนการสอนตามวัตถุประสงค์การใช้ห้องเรียนนั้นๆ ได้แก่ คอมพิวเตอร์ โปรเจคเตอร์ เครื่องฉายภาพ 3 มิติ Vizullizer เครื่องเสียง ไมโครโฟน กระดานไวท์บอร์ด จอรับภาพ โต๊ะ เก้าอี้ เครื่องปรับอากาศ รวมทั้งอุปกรณ์พื้นฐานอื่นๆ และวัสดุอุปกรณ์ในห้องปฏิบัติการให้มีความพร้อมต่อการจัดการเรียนการสอนพร้อมใช้งาน

**ห้องเรียน ส่วนกลาง** มอบหมายให้สำนักบริหารและพัฒนาวิชาการเป็นผู้จัดสรรห้องเรียนในจัดการเรียนการสอนของรายวิชาศึกษาทั่วไป และรายวิชาแกนที่มีนักศึกษาเรียนร่วมกันจำนวนมาก โดยใช้พื้นที่อาคารเรียนรวม 70 ปี อาคารเรียนรวม 80 ปี และห้องเรียนที่อยู่ในศูนย์กีฬาเฉลิมพระเกียรติ โซน B จำนวนรวมทั้งหมด 39 ห้องเรียน โดยเป็นห้องบรรยาย จำนวน 33 ห้องเรียน ห้องปฏิบัติการคอมพิวเตอร์ จำนวน 6 ห้องเรียน

ในส่วนของพื้นที่อาคารเรียนรวม 70 ปี อาคารเรียนรวม 80 ปี มหาวิทยาลัยได้จัดสรรงบประมาณในการจัดทำห้องเรียน Smart classroom จำนวน 30 ห้อง และ เพื่อสนับสนุนและส่งเสริมการเรียนรู้ในศตวรรษที่ 21 และยังได้ดำเนินการสำรวจระบบเครือข่ายอินเทอร์เน็ตสำหรับการรองรับการจัดการเรียนการสอนออนไลน์ เพื่อนำข้อมูลการที่ได้จากการสำรวจ ไปจัดทำงบประมาณในการปรับปรุงระบบเครือข่ายอินเทอร์เน็ต หรือปรับปรุงประสิทธิภาพการให้บริการ ได้รับการอนุมัติจัดซื้อครุภัณฑ์ห้องเรียน Smart Classroom จำนวน 8 ห้อง ณ อาคารเรียนรวม 70 ปี 3 ห้อง อาคารเทพศาสตร์สถิตย์ (วิทยาลัยนานาชาติ) 2 ห้อง อาคารเรียนรวมวิทยาลัยพลังงานทดแทน 1 ห้องรวมไปถึงมหาวิทยาลัยแม่โจ้-ชุมพร 2 ห้อง เพื่อเพิ่มประสิทธิภาพการให้บริการแก่นักศึกษา สามารถจัดการเรียนการสอนในรูปแบบ Active Learning ได้ ทั้งนี้อาจารย์ผู้สอนสามารถบันทึกการสอนแล้วอับโหลดคลิปการสอนไว้ที่เว็บไซต์ [http://vdo.mju.ac.th](http://vdo.mju.ac.th/) เพื่อให้ผู้เรียนสามารถทบทวนบทเรียนได้ด้วยตนเอง

|  |  |
| --- | --- |
| **หน่วยงาน** | **จำนวนห้องเรียน Smart Classroom****สำหรับการเรียนการสอนแบบ Hybrid Learning** |
| มหาวิทยาลัยแม่โจ้ส่วนกลาง | 25 ห้อง (อาคาร 80 ปี : 22 ห้อง / อาคาร 70 ปี : 3 ห้อง) |
| วิทยาลัยนานาชาติ | 2 ห้อง |
| วิทยาลัยพลังงานทดแทน | 1 ห้อง |
| มหาวิทยาลัยแม่โจ้-ชุมพร | 2 ห้อง |

มหาวิทยาลัยจัดสิ่งอำนวยความสะดวกในด้านระบบไฟฟ้า มีการบำรุงรักษาอุปกรณ์
หม้อแปลง และมี[สถานีไฟฟ้าย่อย เพื่อเพิ่มศักยภาพและเสถียรภาพของการจ่ายกระแสไฟฟ้าภายในมหาวิทยาลัย](%E0%B8%AA%E0%B8%96%E0%B8%B2%E0%B8%99%E0%B8%B5%E0%B9%84%E0%B8%9F%E0%B8%9F%E0%B9%89%E0%B8%B2%E0%B8%A2%E0%B9%88%E0%B8%AD%E0%B8%A2%20%E0%B8%A1.%E0%B9%81%E0%B8%A1%E0%B9%88%E0%B9%82%E0%B8%88%E0%B9%89.docx.pdf) ลดปัญหากระแสไฟฟ้าดับจากภายนอกที่อาจส่งผลกระทบต่อเรียนการสอน การวิจัย
ลดความเสียหายที่จะเกิดขึ้นกับอุปกรณ์อิเล็กทรอนิกส์ รวมถึงเครื่องมือวิทยาศาสตร์ของมหาวิทยาลัย สามารถบริหารจัดการระบบไฟฟ้า 22 kV ภายในมหาวิทยาลัยได้เอง การซ่อมบำรุงสถานีไฟฟ้าย่อย ดำเนินการโดยการไฟฟ้าส่วนภูมิภาคสันทราย กรณีเกิดกระแสไฟฟ้าขัดข้องภายในมหาวิทยาลัย กองกายภาพและสิ่งแวดล้อมจะจัดเจ้าหน้าที่ดำเนินการแก้ไข ยกเว้นกรณีเหตุสุดวิสัย กระแสไฟฟ้าดับหรือขัดข้องจากภายนอก มหาวิทยาลัยมีการผลิตน้ำประปา [การติดตั้งโซล่ารูฟท็อปผลิตไฟฟ้าใช้ในอาคาร](https://energy2.mju.ac.th/wtms_document.aspx?bID=8450) เพื่อการเรียนการสอน และการปฏิบัติงาน มหาวิทยาลัยมีการ[ควบคุมคุณภาพน้ำประปาให้เป็นไปตามมาตรฐานการประปาส่วนภูมิภาค](https://erp.mju.ac.th/openFile.aspx?id=NTU4MDM2&method=inline) และผลิตน้ำประปาเพียงพอสำหรับการอุปโภค และเพื่อการเรียนการสอน การพักในหอพักนักศึกษา โรงอาหาร การจัดกิจกรรมต่าง ๆ มีการจัดการน้ำเสียและขยะอย่างถูกสุขอนามัยและเหมาะสม[ตามนโยบาย Green University](https://green.mju.ac.th/?page_id=5018&lang=en) มีแผนการดูแลบำรุงรักษา และได้รับจัดสรรงบประมาณประจำปีในการดูแลบำรุงรักษาและซ่อมแซมลิฟท์ การดูแลรักษาและซ่อมแซมเครื่องปรับอากาศของอาคารเรียน โดยมี[เจ้าหน้าที่ดูแลอาคารทำการตรวจสอบ](https://erp.mju.ac.th/openFile.aspx?id=NDUyMTQw&method=inline) กรณีที่ไม่สามารถดำเนินการตรวจสอบหรือซ่อมแซมเองได้ จะแจ้งไปที่กองกายภาพและสิ่งแวดล้อม เพื่อเข้าไปตรวจสอบ หรือพิจารณาจ้างเหมาเอกชนดำเนินการ ทั้งนี้ กรณีการซ่อมแซมที่จะต้องรอวัสดุ หรืออะไหล่ อาจทำให้เกิดความล่าช้าในการซ่อมแซมแก้ไขในบางครั้ง โดยมีการประสานแจ้งผู้รับผิดชอบอาคารให้รับทราบทุกครั้ง

**การให้บริการห้องบริการอินเทอร์เน็ต**

มีห้องบริการอินเทอร์เน็ต ณ อาคารเรียนรวม 70 ปี สำหรับเป็นแหล่งสนับสนุนการเรียน
การสอน และการค้นคว้า ซึ่งมีให้บริการทั้งหมด 2 ห้องบริการ มีเครื่องคอมพิวเตอร์ให้บริการทั้งหมด จำนวน 2 ห้อง รวมเครื่องคอมพิวเตอร์ทั้งหมด 202 เครื่อง แบ่งเป็นห้องบริการอินเทอร์เน็ต ดังนี้

|  |  |
| --- | --- |
| **สถานที่** | **จำนวนคอมพิวเตอร์** |
| อาคารเรียนรวม 70 ปี ชั้น1 ห้องบริการอินเทอร์เน็ต B | 101 เครื่อง |
| อาคารเรียนรวม 70 ปี ชั้น1 ห้องบริการอินเทอร์เน็ต C | 101 เครื่อง |

โดยเปิดให้บริการวันจันทร์-ศุกร์ ตั้งแต่เวลา 08.00-20.00 น. และวันเสาร์-อาทิตย์ ตั้งแต่ เวลา 08.00-17.00 น. จะปิดให้บริการช่วงวันหยุดนักขัตฤกษ์

**ห้อง Co-Working Space**

มหาวิทยาลัยได้สนับสนุนการจัดพื้นที่เรียนรู้การปฏิบัติร่วมกัน สำหรับการทำกิจกรรม หรือห้องสำหรับการทำงาน-อ่านหนังสือ จึงได้ทำการสำรวจพื้นที่การใช้งาน เพื่อปรับปรุงระบบพื้นฐานสารสนเทศดิจิทัล เพิ่มประสิทธิภาพในการให้บริการสำหรับพื้นที่เรียนรู้การปฏิบัติร่วมกัน (Co-Working Space) ให้แก่นักศึกษา นักวิจัย อาจารย์ ตลอดจนบุคลากรของมหาวิทยาลัยอย่างทั่วถึง สร้างบรรยากาศที่เอื้อและสนับสนุนต่อการเรียนรู้ การเรียนการสอน การฝึกประสบการณ์ การสร้างนวัตกรรม สนับสนุนการเป็นผู้ประกอบการ และจัดพื้นที่เพื่อรองรับผู้รับบริการที่เป็นผู้พิการอีกด้วย มีการเสนอโครงการเพื่อขอรับการจัดสรรงบประมาณประจำปีพ.ศ. 2564-2566 ได้ห้องเรียนรู้สำหรับนักศึกษา (Co-Working Space) จำนวน 2 ห้อง ได้แก่

|  |  |
| --- | --- |
| **สถานที่** | **จำนวนห้อง Co-Working Space** |
| อาคารเรียนรวม 70 ปี ชั้น1 | 1 ห้อง |
| อาคารเรียนรวม 80 ปี ชั้น1 | 1 ห้อง |

โดยพื้นที่ภายในจะแบ่งเป็นห้องประชุม 3-4 ห้อง และพื้นที่ส่วนกลาง สำหรับอ่านหนังสือ หรือทำกิจกรรม โดยรองรับผู้ใช้งานสูงสุด 40 คนต่อห้อง โดยเปิดให้บริการวันจันทร์-ศุกร์ ตั้งแต่เวลา 08.00-20.00 น. และวันเสาร์-อาทิตย์ ตั้งแต่ เวลา 08.00-17.00 น. จะปิดให้บริการช่วงวันหยุดนักขัตฤกษ์ และมีแผนการเพิ่มห้อง Co-Working Space อีก 1 ห้อง ที่อาคารพัฒนาวิสัยทัศน์ เพื่อเป็นแหล่งเรียนรู้ สำหรับนักศึกษาต่อไป

**สนับสนุนสื่อการเรียนการสอน online**

มหาวิทยาลัยมีการวางแผนจัดซื้อครุภัณฑ์ใหม่และจัดหาเพื่อทดแทนของเดิมจากการเก็บสถิติและการสำรวจจากหน่วยงานอื่น ๆ เพื่อเสนอต่อคณะกรรมการที่เกี่ยวข้อง โดยมีการแต่งตั้งคณะกรรมการกลั่นกรองโปรแกรมสำเร็จรูปสำหรับงานวิจัยและการเรียนการสอน พิจารณาความเหมาะสมในการนำโปรแกรมสำเร็จรูปมาใช้สำหรับการทำงานวิจัยและการเรียนการสอนของบุคลากรมหาวิทยาลัยแม่โจ้ พิจารณาความคุ้มค่าของโปรแกรมสำเร็จรูปที่สามารถให้บริการแก่บุคลากรและนักศึกษาของมหาวิทยาลัยแม่โจ้ได้อย่างทั่วถึง

จัดทำแบบสำรวจความต้องการใช้ซอฟต์แวร์ลิขสิทธิ์ มหาวิทยาลัยแม่โจ้ นำมาวิเคราะห์จนดำเนินการจัดซื้อลิขสิทธิ์โปรแกรมสำหรับการเรียนการสอน ในปีงบประมาณ 2566 เพิ่มการให้บริการซอฟต์แวร์ที่ถูกลิขสิทธิ์ สำหรับนักศึกษา อาจารย์ และบุคลากรของมหาวิทยาลัยแม่โจ้ เพื่อเป็นประโยชน์สำหรับการเรียนการสอน โดยมีการให้บริการดังนี้

1. โปรแกรมลิขสิทธิ์ Microsoft MS365 และ Microsoft Azure
2. โปรแกรม Zoom สำหรับการเรียนออนไลน์
3. โปรแกรม Speexx สำหรับการเรียนภาษาอังกฤษ
4. โปรแกรม EuroTalk Language Network โปรแกรมเรียนภาษาอาเซียน
5. โปรแกรม Adobe Cloud
6. โปรแกรม Genstat®-EDU และ ASReml-R®-EDU สำหรับการวิเคราะห์ทางสถิติ
7. โปรแกรม AutoCAD และ AutoDesk
8. โปรแกรม SketchUp สำหรับการออกแบบ
9. โปรแกรม SPSS สำหรับการวิเคราะห์ทางสถิติ
10. โปรแกรม MATLAB ซอฟต์แวร์ในการคำนวณและการเขียนโปรแกรม
11. โปรแกรม EndnoteX9 โปรแกรมการจัดการบรรณานุกรม
12. โปรแกรม Turnitin การตรวจสอบการคัดลอกผลงานทางวิชาการ
13. โปรแกรม Foxit โปรแกรมแก้ไขและปรับแต่งไฟล์ PDF

มีการให้บริการระบบเครือข่ายเสมือน (VPN) (Virtual Private Network) การใช้งานระบบอินเทอร์เน็ตจากภายนอกมหาวิทยาลัย เสมือนการใช้งานระบบอินเทอร์เน็ตภายในมหาวิทยาลัย เพื่อใช้ในการค้นคว้า สืบค้น งานวิจัยหรือเอกสารต่างๆ จากระบบที่ทางสำนักหอสมุดให้บริการ หรือสามารถเข้ามาใช้งานระบบสารสนเทศเพื่อการบริหารด้านงานคลัง มหาวิทยาลัยแม่โจ้ มีการจัดทำเว็บไซต์ <https://sites.google.com/view/mjuonline> วิดีโอแนะนำการใช้งาน คู่มือการใช้งานและช่องการการเรียนรู้โปรแกรมต่างๆ จัดทำช่องทางการติดต่อเพื่อให้คำปรึกษาหรือคำแนะนำการใช้งานระบบเทคโนโลยีสารสนเทศและการเรียนการสอน Online ผ่านช่องทาง Social Media ต่างๆ เพื่อให้สามารถให้ความช่วยเหลือและแก้ไขปัญหาได้อย่างรวดเร็ว อาทิเช่น Facebook : [HELPDESK MJU ONLINE](https://www.facebook.com/groups/579664392634293) และช่องทางไลน์(LINE) ดำเนินการแนะนำการใช้งาน Microsoft Teams for education ให้คณาจารย์และบุคลากรเชิงรุก มีการประเมินผลการใช้งาน ซึ่งได้เก็บผลการสำรวจความพึงพอใจการใช้งานระบบสารสนเทศเพื่อการเรียนการสอนออนไลน์ Microsoft Teams : MS Teams ข้อมูลที่ได้จากการวิเคราะห์ผลการตอบแบบสอบถามฯ พบว่าภาพรวมของผู้ใช้งาน มีความพึงพอใจต่อการใช้งานโปรแกรม Microsoft Teams อยู่ในระดับดี และได้มีการจัดกิจกรรมส่งเสริมการใช้งานต่อไป

จัดหาระบบการเรียนการสอนออนไลน์เพิ่มเติมทั้งในส่วนของระบบ [LMS (Learning Management System)](https://lms2.mju.ac.th/) หรือระบบการจัดการเรียนรู้ เป็นซอฟต์แวร์ที่ทำหน้าที่บริหารจัดการเรียนการสอนผ่านระบบอินเทอร์เน็ต จะประกอบด้วยเครื่องมืออำนวยความสะดวกให้แก่ผู้สอน ผู้เรียน ผู้ดูแลระบบ โดยที่ผู้สอนนำเนื้อหาและสื่อการสอนขึ้นเว็บไซต์รายวิชาตามที่ได้ขอให้ระบบ จัดไว้ให้ได้โดยสะดวก ผู้เรียนเข้าถึงเนื้อหา กิจกรรมต่าง ๆ ได้โดยผ่านเว็บ ผู้สอนและผู้เรียนติดต่อ สื่อสารได้ผ่านทางเครื่องมือการสื่อสารที่ระบบจัดไว้ให้ เช่น ไปรษณีย์อิเล็กทรอนิกส์ ห้องสนทนา กระดานถาม - ตอบ เป็นต้น นอกจากนั้นแล้วยังมีองค์ประกอบที่สำคัญ คือ การเก็บบันทึกข้อมูล กิจกรรมการเรียนของผู้เรียนไว้บนระบบเพื่อผู้สอนสามารถนำไปวิเคราะห์ ติดตามและประเมินผลการเรียนการสอนในรายวิชานั้นอย่างมีประสิทธิภาพ

กองเทคโนโลยีดิจิทัล ได้เล็งเห็นความสำคัญในการเรียนรู้ออนไลน์ในโลกดิจิทัลนี้ จึงจัดทำโครงการการเรียนรู้ผ่าน Platform MJU MOOC ที่เป็นรูปแบบการนำเสนอการเรียนรู้หลักสูตรต่างๆ ทางออนไลน์ สามารถเข้าถึงผู้เรียนได้จำนวนมากๆ นับตั้งแต่ปีการศึกษา 2563 มีสื่อการเรียนการสอนออนไลน์ในระบบ ทั้งหมด 30 รายวิชา มีผู้ลงทะเบียนทั้งสิ้นกว่า 8,087 คน และจำนวนผู้สำเร็จการศึกษากว่า 2,528 คน โดยในปีการศึกษา 2566 ระบบ MJU MOOC จะเปิดให้ นักศึกษาได้เข้าไปเรียนรายวิชาทักษะความรู้ทางด้าน ICT เพื่อเพิ่มช่องทางในการพัฒนาทักษะความรู้ความสามารถทางด้าน IT ให้กับนักศึกษาอีกหนึ่งช่องทาง

สนับสนุนระบบออนไลน์ Live Stream System ให้บริการห้องสตูดิโอสำหรับงานถ่ายทอดสด Live Streaming และการกิจกรรม/งานสัมมนา/งานประชุมวิชาการแบบออนไลน์ ผ่านโปรแกรม Microsoft Teams Zoom Meeting และ YouTube Live Stream ให้แก่หน่วยงานภายในมหาวิทยาลัย องค์กรนักศึกษา และหน่วยงานชุมชน มีห้องสตูดิโอที่อยู่ในความดูแลของกองเทคโนโลยีดิจิทัล เป็นห้องสตูดิโอขนาดใหญ่ รองรับการทำงานแบบ Blue Screen สามารถซ้อนฉาก CG ในแบบ 2D และ 3D พร้อมมีระบบภาพคุณภาพระดับ HD ที่มีความคมชัดสูง และมีอุปกรณ์สลับสัญญาณภาพและเสียง เพื่อควบคุมมุมกล้องและนำเสนอสื่ออิเล็กทรอนิกส์ไปพร้อมกันสำหรับการถ่ายทอดสด หรือการจัดกิจกรรม/งานสัมมนา/งานประชุมวิชาการแบบออนไลน์